Xiaomi este cunoscut pentru smartphone-uri, gadgeturi purtabile și smart-home, dar mai puțin pentru televizoarele inteligente pe care le oferă.
Prin urmare, anunțul cum că au trecut la extinderea ecosistemului său de produse inteligente cu noile televizoare din seria A: modelele A 2025 și Pro 2025 este unul de interes. Aceste modele sunt caracterizate prin design minimalist, control vocal și rezoluție 4K, făcând parte din strategia „Human x Car x Home”, care redefinește integrarea tehnologică.
Detalii despre Xiaomi TV A Pro 2025
Xiaomi TV A Pro 2025 se remarcă prin ecranul său QLED 4K de înaltă rezoluție și suportul HDR, oferind o calitate vizuală de excepție. Tehnologia avansată permite captarea celor mai fine detalii, iar experiența este îmbunătățită de tehnologia audio Dolby, pentru o fidelitate sonoră remarcabilă. Acest model vine cu Google TV integrat în telecomanda ecosistemului Xiaomi și este disponibil în trei dimensiuni: 43″, 55″ și 65″.
Caracteristicile Xiaomi TV A 2025
Xiaomi TV A 2025 este proiectat pentru a oferi o experiență de divertisment superioară, cu acces la Google TV pentru o gamă vastă de conținut, de la filme și aplicații la jocuri. Modelul include tehnologia MEMC pentru imagini fluide și clare în 4K UHD, cu excepția modelului de 32″, care oferă calitate HD. Designul fără rame adaugă un aspect elegant și modern. Acesta este disponibil în cinci dimensiuni: 32″, 43″, 50″.
Prețuri și Disponibilitate
Noile modele vor fi disponibile online începând cu 30 mai, în rețelele partenerilor Xiaomi: Emag, Flanco și pe https://mi-home.ro. Prețurile recomandate de vânzare sunt:
Xiaomi TV A Pro 2025:
- 43” la 1699,99 lei
- 55” la 2399,99 lei
- 65” la 3099,99 lei
Xiaomi TV A 2025:
- 32” la 899,99 lei
- 43” la 1599,99 lei
- 50” la 1999,99 lei
Adevărul e că îmi caut un TV smart pentru acasă, așa că voi fi atent la ofertele și review-urile pentru aceste produse. Nu de alta, dar, dacă le vor integra (momentan nu e posibil) în aplicația lor dedicată, mi-ar fi ușor, că am acolo deja câteva prize și roboți de aspirat.